એક વાક્યમાં કહીએ તો કેટરીના અને સિદ્ધાર્થની ફિલ્મ 'બાર બાર દેખો' એક પણ વાર જોવાય એવી નહોતી. કંઇક અલગ બનાવવા જતાં ફિલ્મ એટલી અલગ બની ગઇ કે લોકોને વાર્તામાં રસ જ ન પડ્યો. ભૂતકાળ અને વર્તમાનમાં ચાલતી હોય એવી વાર્તાનો ટ્રેન્ડ તોડતી આ ફિલ્મમાં ભવિષ્યકાળની વાત કરવામાં આવી હતી. પરંતુ એમાં ફિલ્મનો પ્લોટ એટલો ગૂંચવાડા ભર્યો થઇ ગયો કે આખરે દર્શકોએ ફિલ્મની વાર્તા સમજવાનું જ માંડી વાળ્યું. કદાચ ફિલ્મના એડિટરની પણ એવી જ હાલત થઇ હશે. આ ફિલ્મનો પ્લસ પોઇન્ટ તેનું સંગીત હતું, ફિલ્મના ઘણા ગીતો ચાર્ટ બસ્ટર રહ્યાં. આ ફિલ્મમાં ફરી એકવાર સાબિત થઇ ગયું કે કેટરીના અને સિદ્ધાર્થને એક્ટિંગ કરતાં નથી આવડતું.